**Канспект занятка па адукацыйнай галіне “Музычнае мастацтва” у другой малодшай групе “Музычныя сустрэчы з беларускім фальклорам”**

Праграмныя задачы: развіваць эмацыянальную чуласць да музыкі;  фарміраваць уяўленні дзяцей пра асаблівасці нацыянальнай культуры, традыцый беларусаў; фарміраваць цікавасць да мінулага і сучаснага сваёй Радзімы, што мы жывём у Беларусі, а значыць, мы – беларусы; знаёміць з беларускімі прадметамі побыту, развіваць цікавасць  да нацыянальных традыцый; садзейнічаць развіццю зносін дзяцей з дарослымі на роднай мове; выхоўваць павагу да культурных традыцый беларускага народа, эмацыянальную чуласць да музыкі рознага характару.

**Матэрыял:** “Беларуская хатка”, аформленая ў народным стылі мінулага; посуд, прадметы побыту, музычныя інструменты, нацыянальнае адзенне для бабулі.

**Ход занятку**

Дзеці з выхавальнікам заходзяць у хатку, дзе іх сустракае музычны кіраўнік ў беларускім нацыянальным строі.

**Музычны кіраўнік.**Дзень добры, дзеці! Я чакала вас у госці. Паглядзіце, якое убранне сёння музычнага залу. Я, як і вы, жыву ў Беларусі і размаўляю на беларускай мове. “Добры дзень дзеці” – гэта я прывіталася з вамі. Вы таксама скажыце мне: “Добры дзень!” (Дзеці прапяваюць гэтыя словы.) Вось цяпер я адчуваю, што вы таксама беларусы. Дык у якой мы краіне жывем? Хто мы з вамі?

Музычны кіраўнік паказвае дзецям свой нацыянальны касцюм, на ім ўзор: ромбы, кружочкі. Пытаецца ў дзяцей, ці спадабаўся ім яе строй. Тлумачыць, што гэта беларускія ўзоры на касцюме.

**Выхавальнік.** А што гэта ў вас?

**Музычны кіраўнік.** Гэта куфар. Давайце яго разгледзім. Раней шафы не было і ўсе людзі захоўвалі там адзенне. Ен у мяне чароўны. Давайце адчынім куфэрак і пабачым, што там схавана.( Дастае ляльку- хлопчыка)

Адкажыце, а вы любіце слухаць цікавыя гісторыі? Адну з іх я хачу вам сёння расказаць. Было гэта вельмі даўно, калі на свеце яшчэ не было ні вас, ні вашых бацькоў. А прадзеды і прабабкі былі такія, як вы цяпер. Нарадзіўся тады у адных сялян хлопчык Янка. Бацька радаваўся: «Добра, што гэта сын! Вось вырасце, будзе мне памочнікам». Ён ужо марыў, як навучыць свайго Янку пра­цаваць на зямлі, каб той змог стаць сапраўдным гаспадаром. А ў хаце, за шырокай печчу, ён павесіў калыску. Маці люляла сына і ціха напявала.

Спі, сыночак міленькі,   
Галубочак сівенькі.   
Мой сыночак будзе спаць,   
А я буду калыхаць.   
А-а-а, лю-лі.

Музычны кіраўнік. Адкажыце мне дзеці, якую песню спявала маці Янку?

Янкавы бацькі працавалі на зямлі. Нялёгкая гэта была праца, бо ўсё трэба было рабіць сваімі рукамі. Былі вы ў вёсцы? Бачылі, як сякуць дровы? А як косяць траву, сеюць жыта? Цяпер гэта робіць машына, а раней усю работу людзі рабілі самі сваімі рукамі.  
А хто з вас ведае, які самы любімы занятак быў у Янкі? Ён вельмі любіў слухаць казкі, песні, вершы, танцаваць. А як навучыўся граць на дудачцы, то сам стаў прыдумляць розныя мелодыі і забаўляць пасля працы дарослых і дзяцей.

А яшчэ наш Янка хораша спяваў песні, якія складаў сам ці хто другі, і ніхто не памятаў хто іх склаў. Таму гэтыя песні сталі лічыць народнымі. Вось паслухайце. Песня.

Песні былі розныя, пра працу, прыроду і дапамогу. Я ведаю вы тожа ведаеце песню на беларускай мове.

**Выхавальнік. Яна так і называецца “Бабчына памочніца”.**

А самая любімая мелодыя у Янкі была вяселая полька і ён вельмі хораша яе граў. Вось паслухайце яе.

Таму яе і назвалі Полька-Янка.

Можа і мы з вамі паскачым пад гэту музыку.

Дзеці выконваюць танец.

Музычны кіраўнік. Акрамя ігры Янка любіў з задавальненнем слухаць ігру на скрыпцы, цымбалах, бо гэта нашы беларусскія інструменты. У мяне у куфэрку таксама ёсць музычныя інструменты. Бярыце іх ў рукі і зайграем разам.

*Дзеці на музычных інструментах іграюць беларускую народную песню «Лявоніху».*

**Выхавальнік**. Давайце з намі пагуляем у гульню “Гарлачык” і павесялімся.

Сядайце ў круг – гэта гарлачык. Па крузе ходзіць пакупнік, спыніўшыся каля каго-небудзь, пытаецца: “Колькі каштуе гарлачык?”.

**Дзеці:**За гарлачык гэты

Дай зусім нам крышку –

Каб ніколі не хварэць,

Маннае кашы лыжку!

Пасля гэтых слоў дзіця-“гарлачык” ускоквае і бяжыць па крузе, а пакупнік – насустрач яму. Кожны імкнецца заняць свабоднае месца. Хто спазняецца, той пакупнік.

**Музычны кіраўнік. Але наш Янка ужо трохі стаміўся мы яго захаваем у куфэрак да другога разу. А вам пара развітацца.**  Да пабачэння, дзеці, прыходзьце да мяне ў госці.